**DĖL ROKIŠKIO RAJONO SAVIVALDYBĖS BENDROJO UGDYMO MOKYKLŲ NUOSTATŲ PATVIRTINIMO**

2020 m. lapkričio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba

n u s p r e n d ž i a:

1. Patvirtinti šių bendrojo ugdymo mokyklų nuostatus:

1.1. Rokiškio r. Panemunėlio mokyklos-daugiafunkcio centro (pridedama);

1.2. Rokiškio Juozo Tūbelio progimnazijos (pridedama);

1.3. Rokiškio r. Juodupės gimnazijos (pridedama);

1.4. Rokiškio r. Kamajų Antano Strazdo gimnazijos (pridedama);

1.5. Rokiškio r. Obelių gimnazijos (pridedama);

1.6. Rokiškio r. Pandėlio gimnazijos (pridedama);

1.7. Rokiškio suaugusiųjų ir jaunimo mokymo centro (pridedama).

2. Įgalioti 1 punkte išvardytų bendrojo ugdymo mokyklų direktorius pasirašyti patvirtintus nuostatus ir teisės aktų nustatyta tvarka juos įregistruoti Juridinių asmenų registre.

3. Pripažinti netekusiais galios nuo 1 punkte išvardytų bendrojo ugdymo mokyklų nuostatų įregistravimo Juridinių asmenų registre datos:

3.1. Rokiškio r. Panemunėlio mokyklos-daugiafunkcio centro nuostatus, patvirtintus Rokiškio rajono savivaldybės tarybos 2020 m. gegužės 29 d. sprendimo Nr. TS-146 „Dėl Rokiškio r. Panemunėlio mokyklos-daugiafunkcio centro nuostatų patvirtinimo“ 1 punktu;

3.2. Rokiškio Juozo Tūbelio progimnazijos nuostatus, patvirtintus Rokiškio rajono savivaldybės tarybos 2018 m. kovo 23 d. sprendimo Nr. TS-78 „Dėl Rokiškio rajono savivaldybės švietimo įstaigų nuostatų patvirtinimo“ 1.3 papunkčiu;

3.3. Rokiškio r. Juodupės gimnazijos nuostatus, patvirtintus Rokiškio rajono savivaldybės tarybos 2018 m. kovo 5 d. sprendimo Nr. TS-49 „Dėl Rokiškio rajono savivaldybės švietimo įstaigų nuostatų patvirtinimo“ 1.6 papunkčiu;

3.4. Rokiškio r. Kamajų Antano Strazdo gimnazijos nuostatus, patvirtintus Rokiškio rajono savivaldybės tarybos 2020 m. balandžio 24 d. sprendimo Nr. TS-106 „Dėl Rokiškio r. Jūžintų Juozo Otto Širvydo pagrindinės mokyklos reorganizavimo“ 3 punktu;

3.5. Rokiškio r. Obelių gimnazijos nuostatus, patvirtintus Rokiškio rajono savivaldybės tarybos 2020 m. gegužės 29 d. sprendimo Nr. TS-148 „Dėl Rokiškio r. Obelių gimnazijos nuostatų patvirtinimo“ 1 punktu;

3.6. Rokiškio r. Pandėlio gimnazijos nuostatus, patvirtintus Rokiškio rajono savivaldybės tarybos 2019 m. birželio 28 d. sprendimo Nr. TS-161 „Dėl Rokiškio r. Pandėlio gimnazijos nuostatų patvirtinimo“ 1 punktu;

3.7. Rokiškio suaugusiųjų ir jaunimo mokymo centro nuostatus, patvirtintus Rokiškio rajono savivaldybės tarybos 2018 m. kovo 23 d. sprendimo Nr. TS-78 „Dėl Rokiškio rajono savivaldybės švietimo įstaigų nuostatų patvirtinimo“ 1.6 papunkčiu.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS BENDROJO UGDYMO MOKYKLŲ NUOSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti Rokiškio rajono savivaldybės bendrojo ugdymo mokyklų nuostatus, pateiktus savivaldybės tarybos sprendimo projekte.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164.

**Sprendimo projekto esmė.**

Dėl teisės aktų, reglamentuojančių švietimo įstaigų veiklą, pasikeitimų parengti naujos redakcijos nuostatai šių švietimo įstaigų: Rokiškio r. Panemunėlio mokyklos-daugiafunkcio centro, Rokiškio Juozo Tūbelio progimnazijos, Rokiškio r. Juodupės gimnazijos, Rokiškio r. Kamajų Antano Strazdo gimnazijos, Rokiškio r. Obelių gimnazijos, Rokiškio r. Pandėlio gimnazijos, Rokiškio suaugusiųjų ir jaunimo mokymo centro.

Teisės aktų pasikeitimai:

1. Lietuvos Respublikos švietimo, mokslo ir sporto ministro 2020 m. liepos 2 d. įsakymo Nr. V-1066 „Dėl mokymo nuotoliniu ugdymo proceso organizavimo būdu kriterijų aprašo patvirtinimo“, 3.1 papunktyje nustatyta, kad „bendrojo ugdymo mokykloms pasirengti mokinius **mokyti nuotoliniu ugdymo proceso organizavimo būdu** ir savininko teises ir pareigas įgyvendinančioms institucijoms (valstybinės mokyklos – biudžetinės įstaigos), savivaldybių vykdomosioms institucijoms (savivaldybės mokyklos – biudžetinės įstaigos), dalyvių susirinkimams (savininkui) (valstybinės, savivaldybės mokyklos – viešosios įstaigos ir nevalstybinės mokyklos) įvertinti mokyklos pasirengimo mokyti mokinius nuotoliniu ugdymo proceso organizavimo būdu atitiktį apraše nurodytiems kriterijams **bei teisės aktų nustatyta tvarka įteisinti mokyklų nuostatuose / įstatuose iki 2021 m. rugsėjo 1 d.**;“.

2. Lietuvos Respublikos vietos savivaldos įstatymo Nr. I-533 16 ir 20 straipsnių pakeitimo įstatymas (priimtas 2020-06-30):

2 straipsnis. 20 straipsnio pakeitimas

1. Pakeisti 20 straipsnio 2 dalies 16 punktą ir jį išdėstyti taip:

„16) priima į pareigas ir atleidžia iš jų biudžetinių įstaigų, išskyrus seniūnijas – biudžetines įstaigas, vadovus; įgyvendina kitas funkcijas, susijusias su visų biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka; šio įstatymo nustatytais atvejais, kai meras negali eiti pareigų, šias funkcijas įgyvendina mero pavaduotojas ar mero pareigas laikinai einantis savivaldybės tarybos narys;“.

Švietimo įstaigų vadovus priima į pareigas ir atleidžia iš jų savivaldybės meras.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

 **neigiamos** – nenumatyta.

**Kokia sprendimo nauda Rokiškio rajono gyventojams.**

Švietimo įstaigų veiklą reglamentuos nuostatai, atitinkantys teisės aktų nustatytus reikalavimus.

**Finansavimo šaltiniai ir lėšų poreikis**.

Bus reikalingos lėšos nuostatų įregistravimui Juridinių asmenų registre.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė